
Automatikus háromdimenziós képkonverzió weblapokon.

AUTOMATIKUS HÁROMDIMENZIÓS KÉPKONVERZIÓ WEBLAPOKON

A háromdimenziós megjelenítés eszközei ma már mindenki számára elérhetővé váltak,
ugyanakkor háromdimenziós tartalmak csak korlátozott mennyiségben állnak rendelkezésre.
Különösen igaz ez weblapokra, ahol a meglévő kétdimenziós oldalak automatikus átalakítása
nagymértékben felgyorsítaná a folyamatot. Ezen a területen nagy kihívás a honlapokon
szereplő kétdimenziós képek háromdimenzióssá alakítása. Ahhoz, hogy ez lehetséges legyen,
információval kell rendelkeznünk a képen szereplő jelenet térbeli felépítéséről. Abban az
esetben ütközhetünk problémákba, amikor a kiindulási alap egy egyszerű, digitális formában
lévő fénykép, ami természetéből fakadóan nem rendelkezik explicit információval sem a rajta
szereplő objektumokról, sem ezek kamerától vett relatív pozíciójáról. Ebben az esetben a kép
pontjaiból szükséges kinyernünk minden olyan információt, ami meghatározza a képen
szereplő objektumok helyzetét.
Különböző képelemző algoritmusok segítségével lehetőségünk van fényképekből kinyerni a
rajta szereplő objektumok kamerától való távolságát. Az így kapott mélységértékeket
felhasználva generálhatóvá válik az eredeti fénykép háromdimenziósan megjeleníthető
változata.
TDK munkám célja a mélységértékek kinyerése és mélységtérképben való rögzítése, majd
ennek felhasználása háromdimenziós tartalom létrehozására egy nyílt forráskódú,
böngészőben futtatható fejlesztői alkalmazás formájában. A háromdimenziós megjelenítés
eszközei ma már mindenki számára elérhetővé váltak, ugyanakkor háromdimenziós tartalmak
csak korlátozott mennyiségben állnak rendelkezésre. Különösen igaz ez weblapokra, ahol a
meglévő kétdimenziós oldalak automatikus átalakítása nagymértékben felgyorsítaná a
folyamatot. Ezen a területen nagy kihívás a honlapokon szereplő kétdimenziós képek
háromdimenzióssá alakítása. Ahhoz, hogy ez lehetséges legyen, információval kell
rendelkeznünk a képen szereplő jelenet térbeli felépítéséről. Abban az esetben ütközhetünk
problémákba, amikor a kiindulási alap egy egyszerű, digitális formában lévő fénykép, ami
természetéből fakadóan nem rendelkezik explicit információval sem a rajta szereplő
objektumokról, sem ezek kamerától vett relatív pozíciójáról. Ebben az esetben a kép
pontjaiból szükséges kinyernünk minden olyan információt, ami meghatározza a képen
szereplő objektumok helyzetét.



